http://www.thaigov.go.th

วันนี้ (7 มิถุนายน 2559) เวลา 10.00 น. ณ ห้องประชุม 501 ตึกบัญชาการ 1 ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

​ ภายหลังเสร็จสิ้นการประชุม พลตรี สรรเสริญ แก้วกำเนิด โฆษกประจำสำนักนายกรัฐมนตรี

ได้แถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

1. เรื่อง ร่างพระราชบัญญัติปิโตรเลียม (ฉบับที่ ..) พ.ศ. .... และร่างพระราชบัญญัติภาษีเงินได้ ปิโตรเลียม (ฉบับที่ ..) พ.ศ. .... รวม 2 ฉบับ

2. เรื่อง ร่างกฎกระทรวงกำหนดอัตราค่าธรรมเนียมออกตามความในพระราชบัญญัติมาตรา  
 ชั่งตวงวัด พ.ศ. 2552 พ.ศ. ....

3. เรื่อง ร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาตและออก ใบอนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พ.ศ. ....

4. เรื่อง ร่างกฎกระทรวงแบ่งส่วนราชการในสังกัดกระทรวงแรงงาน รวม 5 ฉบับ

5. เรื่อง การขอขยายระยะเวลาการบังคับใช้ประกาศกระทรวงทรัพยากรธรรมชาติและ สิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ จังหวัดเพชรบุรี จังหวัดประจวบคีรีขันธ์ จังหวัดชลบุรี และจังหวัดภูเก็ต พ.ศ. 2553

รวม 3 ฉบับ ออกไปอีก 2 ปี

6. เรื่อง การจัดทำแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาล

แห่งราชอาณาจักรไทยกับรัฐบาลแห่งสาธารณรัฐอินเดีย ระหว่างปี พ.ศ. 2559-2562

|  |
| --- |
| **ต่างประเทศ** |

7. เรื่อง การปรับปรุงความตกลงที่ใช้ก่อตั้งกองทุนร่วมเพื่อสินค้าโภคภัณฑ์

(Common Fund for Commodities : CFC)

8. เรื่อง รายงานผลการเจรจาการบินระหว่างไทย – ยูเครน

9. เรื่อง การถอนข้อสงวนข้อบทที่ 4 ของอนุสัญญาระหว่างประเทศว่าด้วยการขจัดการเลือกปฏิบัติ ทางเชื้อชาติในทุกรูปแบบ

10. เรื่อง การเสนอตราสารขององค์การแรงงานระหว่างประเทศ สมัยประชุมที่ 99-104

11. เรื่อง การมีผลบังคับใช้ของความตกลงทางการค้าระหว่างรัฐบาลแห่งสาธารณรัฐอิสลาม อิหร่านกับรัฐบาลแห่งราชอาณาจักรไทย (Trade Agreement between the Government of the Islamic Republic of Iran and the Government of the Kingdom of Thailand)

12. เรื่องการเข้าร่วมงานนิทรรศการโลก Astana Expo 2017 ณ ประเทศสาธารณรัฐ คาซัคสถาน

|  |
| --- |
| **แต่งตั้ง** |

13. เรื่องการแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงการคลัง)  
 14. เรื่อง การแต่งตั้งกงสุลกิตติมศักดิ์ไทยประจำกรุงกีโต สาธารณรัฐเอกวาดอร์

(กระทรวงการต่างประเทศ)

15. เรื่อง แต่งตั้งผู้ว่าการการประปาส่วนภูมิภาค

16. เรื่อง การรับโอนข้าราชการมาแต่งตั้งให้ดำรงตำแหน่งประเภทบริหารระดับสูง ตำแหน่งที่ปรึกษา พิเศษประจำสำนักนายกรัฐมนตรี (นักบริหารระดับสูง) สำนักงานปลัดสำนักนายกรัฐมนตรี (สำนักนายกรัฐมนตรี)

**\*\*\*\*\*\*\*\*\*\*\*\*\*\*\*\*\*\*\***

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ร่างพระราชบัญญัติปิโตรเลียม (ฉบับที่ ..) พ.ศ. .... และร่างพระราชบัญญัติภาษีเงินได้ปิโตรเลียม   
(ฉบับที่ ..) พ.ศ. .... รวม 2 ฉบับ**

คณะรัฐมนตรีมีมติเห็นชอบและรับทราบดังนี้

1. เห็นชอบร่างพระราชบัญญัติปิโตรเลียม (ฉบับที่ ..) พ.ศ. .... และร่างพระราชบัญญัติภาษี

เงินได้ ปิโตรเลียม (ฉบับที่ ..) พ.ศ. .... รวม 2 ฉบับ ของกระทรวงพลังงาน (พน.) ที่สำนักานคณะกรรมการกฤษฎีกาตรวจพิจารณาแล้ว และส่งให้คณะกรรมการประสานงานสภานิติบัญญัติแห่งชาติพิจารณาก่อนเสนอสภานิติบัญญัติแห่งชาติต่อไป

1. รับทราบผลการพิจารณาร่างพระราชบัญญัติปิโตรเลียม พ.ศ. .... และร่างพระราชบัญญัติภาษี

เงินได้ปิโตรเลียม (ฉบับที่ ..) พ.ศ. .... ซึ่งสภานิติบัญญัติแห่งชาติเสนอ ตามที่สำนักงานคณะกรรมการกฤษฎีกาเสนอ และให้สำนักเลขาธิการคณะรัฐมนตรีส่งผลการพิจารณาของสำนักงานคณะกรรมการกฤษฎีกาให้สภานิติบัญญัติแห่งชาติทราบด้วย

1. ให้กระทรวงพลังงานศึกษาโครงสร้างขององค์กร อำนาจหน้าที่ กลไกการใช้งบประมาณและ

บุคลากร ผลกระทบ ข้อดี ข้อเสีย และแนวทางในการดำเนินการของบรรษัทน้ำมันแห่งชาติ และร่วมกับกระทรวงการคลัง ศึกษาผลกระทบ ข้อดี ข้อเสีย และแนวทางในการดำเนินการปรับปรุงกฎหมายตามข้อเสนอของสมาชิกสภานิติบัญญัติแห่งชาติที่เสนอร่างพระราชบัญญัติดังกล่าว รวม 2 ฉบับ ให้ละเอียดรอบคอบ หากเห็นสมควรให้ปรับปรุงแก้ไขในประเด็นใด ๆ ให้เสนอคณะรัฐมนตรีพิจารณาอีกครั้งหนึ่ง

**สาระสำคัญของร่างพระราชบัญญัติ**

1. ร่างพระราชบัญญัติปิโตรเลียม (ฉบับที่ ..) พ.ศ. .... เป็นการแก้ไขเพิ่มเติมพระราชบัญญัติ

ปิโตรเลียม พ.ศ. 2514 โดยมีสาระสำคัญ ดังนี้

* 1. กำหนดเพิ่มทางเลือกในการให้สิทธิสำรวจและผลิตปิโตรเลียมโดยนำระบบสัญญาแบ่งปัน

ผลผลิตมาใช้ในการบริหารจัดการทรัพยากรปิโตรเลียม

* 1. กำหนดให้ผู้ใดที่จะสำรวจหรือผลิตปิโตรเลียมต้องได้รับสัมปทานหรือได้รับสัญญาแบ่งปัน

ผลผลิต โดยการขอและการได้รับสิทธิเป็นผู้รับสัญญาแบ่งปันผลผลิตให้เป็นไปตามที่กำหนดในหมวด 3/1 สัญญาแบ่งปันผลผลิต

* 1. กำหนดหน้าที่ผู้รับสัญญาแบ่งปันผลผลิตเป็นผู้นำส่งค่าภาคหลวง โดยหักจากผลผลิตรวม

ของปิโตรเลียมในอัตราร้อยละสิบ ตามหลักเกณฑ์ วิธีการ เงื่อนไข และระยะเวลาที่กำหนดในกฎกระทรวง

* 1. เพิ่มหมวด 3/2 สัญญาจ้างสำรวจและผลิต เพื่อกำหนดหลักเกณฑ์ต่าง ๆ เกี่ยวกับสัญญา

จ้างสำรวจและผลิต กำหนดวิธีการในการนำระบบสัญญาจ้างสำรวจและผลิตมาใช้

* 1. กำหนดหน้าที่ให้ส่วนราชการที่ได้เงินมาจากการขายหรือจำหน่ายผลผลิตปิโตรเลียมต้อง

นำมาจ่ายเป็นค่าภาคหลวงก่อนจะนำมาจ่ายค่าจ้างสำรวจและผลิตหรือค่าใช้จ่ายอื่น ๆ และหากยังมีเงินคงเหลือ  
ให้นำส่งคลังเป็นรายได้แผ่นดิน โดยต้องจ่ายค่าภาคหลวงในอัตราร้อยละสิบของผลผลิตปิโตรเลียมที่ผลิตได้

* 1. ยกเว้นให้ผู้รับสัมปทานไม่ต้องเสียค่าภาคหลวงสำหรับปิโตรเลียมที่ขายหรือจำหน่าย

เฉพาะกรณีก๊าซธรรมชาติที่ผลิตและใช้ไปในสภาพเดิมในราชอาณาจักร เพื่อการวิเคราะห์ ทดลอง ผลิต และอนุรักษ์ปิโตรเลียม

* 1. ยกเลิกการให้ชำระค่าภาคหลวงเป็นเงินตราต่างประเทศได้

1. ร่างพระราชบัญญัติภาษีเงินได้ปิโตรเลียม (ฉบับที่ ..) พ.ศ. .... เป็นการแก้ไขเพิ่มเติม

พระราชบัญัติภาษีเงินได้ปิโตรเลียม พ.ศ. 2514 เพื่อกำหนดผู้มีหน้าที่เสียภาษีเงินได้ปิโตรเลียมเพิ่มขึ้น และกำหนดอัตราและหลักเกณฑ์ในการคำนวณภาษีเงินได้ปิโตรเลียม ในระบบการทำสัญญาแบ่งปันผลผลิตตามกฎหมายว่าด้วยปิโตรเลียม

**2. เรื่อง ร่างกฎกระทรวงกำหนดอัตราค่าธรรมเนียมออกตามความในพระราชบัญญัติมาตราชั่งตวงวัด พ.ศ. 2552 พ.ศ. ....**

คณะรัฐมนตรีมีมติอนุมัติหลักการร่างกฎกระทรวงกำหนดอัตราค่าธรรมเนียมออกตามความในพระราชบัญญัติมาตราชั่งตวงวัด พ.ศ. 2552 พ.ศ. ....ตามที่กระทรวงพาณิชย์ (พณ.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

**สาระสำคัญของร่างกฎกระทรวงกำหนดอัตราค่าธรรมเนียมออกตามความในพระราชบัญญัติมาตราชั่งตวงวัด พ.ศ. 2552 พ.ศ. ....**

เป็นการปรับปรุงอัตราค่าธรรมเนียมต่าง ๆ เช่น ค่าธรรมเนียมการออกหนังสือรับรองการประกอบธุรกิจ การออกใบอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองการต่ออายุใบอนุญาต การออกใบแทนหนังสือรับรองการประกอบธุรกิจ การออกใบแทนใบอนุญาต การตรวจสอบให้คำรับรอง สำหรับเครื่องชั่งตวงวัด การตรวจสอบความเที่ยงของเครื่องชั่งตวงวัด เพื่อให้เป็นไปตามอัตราค่าธรรมเนียมท้ายพระราชบัญญัติมาตราชั่งตวงวัด (ฉบับที่ 3) พ.ศ. 2557 และปรับปรุงระดับตำแหน่งของพนักงานเจ้าหน้าที่ผู้ไปตรวจสอบให้คำรับรองเครื่องชั่งตวงวัดนอกสถานที่

**3. เรื่อง ร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาตและออกใบอนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พ.ศ. ....**

คณะรัฐมนตรีมีมติอนุมัติหลักการร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาตและออกใบอนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อมพ.ศ. .... ตามที่กระทรวงพาณิชย์ (พณ.) เสนอ และให้ส่งสำนักงานคณะกรรมการกฤษฎีกาตรวจพิจารณาแล้วดำเนินการต่อไปได้

**สาระสำคัญของร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาตและออกใบอนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พ.ศ. ....**

เป็นการปรับปรุงหลักเกณฑ์ วิธีการ และเงื่อนไขในการขออนุญาตและออกใบอนุญาต  
เป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พร้อมทั้งกำหนดหลักเกณฑ์ให้ผู้ขออนุญาตต้องปฏิบัติตาม

**4. เรื่อง ร่างกฎกระทรวงแบ่งส่วนราชการในสังกัดกระทรวงแรงงาน รวม 5 ฉบับ**

คณะรัฐมนตรีมีมติรับทราบร่างกฎกระทรวงแบ่งส่วนราชการในสังกัดกระทรวงแรงงาน (รง.) รวม 5 ฉบับที่ ที่สำนักงานคณะกรรมการกฤษฎีกา (สคก.) ตรวจพิจารณาแล้วและให้สำนักเลขาธิการคณะรัฐมนตรีส่งร่างกฎกระทรวงทั้ง 5 ฉบับ ให้รัฐมนตรีว่าการกระทรวงแรงงานลงนาม และประกาศในราชกิจจานุเบกษาต่อไป ตามที่ กระทรวงแรงงาน (รง.) เสนอ ดังนี้

1. ร่างกฎกระทรวงแบ่งส่วนราชการสำนักงานปลัดกระทรวง กระทรวงแรงงาน พ.ศ. ....

2. ร่างกฎกระทรวงแบ่งส่วนราชการกรมการจัดหางาน กระทรวงแรงงาน พ.ศ. ....

3. ร่างกฎกระทรวงแบ่งส่วนราชการกรมพัฒนาฝีมือแรงงาน กระทรวงแรงงาน พ.ศ. ....

4. ร่างกฎกระทรวงแบ่งส่วนราชการกรมสวัสดิการและคุ้มครองแรงงาน กระทรวงแรงงาน พ.ศ. .... และ

5. ร่างกฎกระทรวงแบ่งส่วนราชการสำนักงานประกันสังคม กระทรวงแรงงาน พ.ศ. ....

**สาระสำคัญของร่างกฎกระทรวง**

**1. ร่างกฎกระทรวงแบ่งส่วนราชการสำนักงานปลัด กระทรวง กระทรวงแรงงาน พ.ศ. ....**

มีสาระสำคัญให้ยกเลิกกฎกระทรวงแบ่งส่วนราชการสำนักงานปลัดกระทรวงกระทรวงแรงงาน พ.ศ. 2545

2. **ร่างกฎกระทรวงแบ่งส่วนราชการกรมการจัดงาน กระทรวงแรงงาน พ.ศ. ....**

มีสาระสำคัญให้ยกเลิกกฎกระทรวงแบ่งส่วนราชการกรมการจัดงาน กระทรวงแรงงาน พ.ศ. 2545

3. **ร่างกฎกระทรวงแบ่งส่วนราชการกรมพัฒนาฝีมือแรงงาน กระทรวงแรงงาน พ.ศ. ....**  มีสาระสำคัญให้ยกเลิกกฎกระทรวงแบ่งส่วนราชการกรมพัฒนาฝีมือแรงงาน กระทรวงแรงงาน พ.ศ. 2554

4. **ร่างกฎกระทรวงแบ่งส่วนราชการกรมสวัสดิการและคุ้มครองแรงงาน กระทรวงแรงงาน พ.ศ. ....** มีสาระสำคัญให้ยกเลิกกฎกระทรวงแบ่งส่วนราชการกรมสวัสดิการและคุ้มครองแรงงาน กระทรวงแรงงาน พ.ศ. 2552

5. **ร่างกฎกระทรวงแบ่งส่วนราชการสำนักงานประกันสังคม กระทรวงแรงงาน พ.ศ. ....**

มีสาระสำคัญให้ยกเลิกกฎกระทรวงแบ่งส่วนราชการสำนักงานประกันสังคม กระทรวงแรงงาน พ.ศ. 2554

**5. เรื่อง การขอขยายระยะเวลาการบังคับใช้ประกาศกระทรวงทรัพยากรธรรมชาติและสิ่งแวดล้อม   
เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่จังหวัดเพชรบุรี จังหวัดประจวบคีรีขันธ์ จังหวัดชลบุรี และจังหวัดภูเก็ต พ.ศ. 2553 รวม 3 ฉบับ ออกไปอีก 2 ปี**

คณะรัฐมนตรีมีมติเห็นชอบในหลักการร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่จังหวัดเพชรบุรี จังหวัดประจวบคีรีขันธ์ จังหวัดชลบุรี และจังหวัดภูเก็ต พ.ศ. 2553 รวม 3 ฉบับ ออกไปอีก 2 ปี นับจากวันที่ 31 กรกฎาคม 2559 ตามที่กระทรวงทรัพยากรธรรมชาติและสิ่งแวดล้อม (ทส.) เสนอ และให้ส่งคณะกรรมการตรวจร่างกฎหมายและร่าง  
อนุบัญญัติที่เสนอคณะรัฐมนตรีตรวจพิจารณาโดยให้รับความเห็นของกระทรวงพลังงาน และสำนักงานคณะกรรมการพัฒนาการเศรษฐกิจและสังคมแห่งชาติ ไปประกอบการพิจารณาด้วย แล้วดำเนินการต่อไปได้ ดังนี้

1. ร่างประกาศกระทรวงทรัพยากรธรรมชาติและสิ่งแวดล้อม เรื่อง ขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม   
ในบริเวณพื้นที่อำเภอบ้านแหลม อำเภอเมืองเพชรบุรี อำเภอท่ายาง และชะอำ จังหวัดเพชรบุรี อำเภอหัวหิน และอำเภอปราณบุรี จังหวัดประจวบคีรีขันธ์ พ.ศ. 2553

2. ร่างประกาศกระทรวงทรัพยากรธรรมชาติและสิ่งแวดล้อม เรื่อง ขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม   
ในบริเวณพื้นที่อำเภอบางละมุง อำเภอสัตหีบ จังหวัดชลบุรี พ.ศ. 2553

3. ร่างประกาศกระทรวงทรัพยากรธรรมชาติและสิ่งแวดล้อม เรื่อง ขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม   
ในบริเวณพื้นที่จังหวัดภูเก็ต พ.ศ. 2553

( ซึ่งจะหมดอายุการใช้บังคับในวันที่ 30 กรกฎาคม 2559 และขอขยายบังคับใช้ต่อไปอีก 2 ปี ) ซึ่งคณะกรรมการสิ่งแวดล้อมแห่งชาติได้ให้ความเห็นชอบแล้ว

|  |
| --- |
| **ต่างประเทศ** |

**6. เรื่อง การจัดทำแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาลแห่ง  
ราชอาณาจักรไทยกับรัฐบาลแห่งสาธารณรัฐอินเดีย ระหว่างปี พ.ศ. 2559-2562**

คณะรัฐมนตรีมีมติเห็นชอบและอนุมัติตามที่กระทรวงวัฒนธรรม (วธ.) เสนอ ดังนี้

1. เห็นชอบร่างแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาล  
แห่งราชอาณาจักรไทยกับรัฐบาลแห่งสาธารณรัฐอินเดีย ระหว่างปี พ.ศ. 2559-2562

2. อนุมัติให้รัฐมนตรีว่าการกระทรวงวัฒนธรรมเป็นผู้ลงนามฝ่ายไทยในแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอินเดีย ระหว่างปี พ.ศ. 2559-2562

3. มอบหมายให้กระทรวงการต่างประเทศ (กต.) จัดทำหนังสือมอบอำนาจเต็ม (Full Powers) ให้แก่รัฐมนตรีว่าการกระทรวงวัฒนธรรมเป็นผู้ลงนามในแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอินเดีย ระหว่างปี พ.ศ. 2559-2562

4. หากมีความจำเป็นสามารถปรับปรุงถ้อยคำของแผนปฏิบัติการฯ ได้เท่าที่ไม่ขัดกับหลักการและสาระสำคัญที่จะได้รับความเห็นชอบจากคณะรัฐมนตรีหรือเป็นประโยชน์ต่อประเทศไทย โดยไม่ต้องนำเสนอคณะรัฐมนตรีพิจารณาอีกครั้ง

**สาระสำคัญของเรื่อง**

ร่างแผนปฏิบัติการฯ ดังกล่าว มีวัตถุประสงค์เพื่อส่งเสริมความร่วมมือและการแลกเปลี่ยนทางวัฒนธรรมระหว่างไทยกับอินเดียให้ขยายผลยิ่งขึ้นอย่างเป็นรูปธรรมและต่อเนื่อง เนื่องจากเป็นลักษณะแผนงานที่กำหนดรายละเอียดโครงการหรือกิจกรรมด้านวัฒนธรรมที่จะดำเนินการร่วมกันอย่างต่อเนื่องในระยะเวลา 4 ปี ครอบคลุมกิจกรรมการแลกเปลี่ยนการเยือนและจัดกิจกรรมทางด้านวัฒนธรรมระหว่างกัน มุ่งเน้นการส่งเสริมความร่วมมือในด้านที่ทั้งสองฝ่ายมีความสนใจร่วมกันและมีศักยภาพ และคล้ายคลึงกับแผนปฏิบัติการฯ ฉบับที่ผ่านมา   
อาทิ ด้านโบราณคดี การอนุรักษ์โบราณสถาน ศิลปวัตถุและศาสนสถาน การจัดนิทรรศการด้านพุทธศาสนา โดยแต่ละฝ่ายจะจัดนิทรรศการ จำนวน 1 ครั้ง การแลกเปลี่ยนการจัดการแสดงของคณะนาฏศิลป์ และศิลปะการแสดงพื้นบ้าน รวมทั้งความร่วมมือในสาขาทัศนศิลป์ จดหมายเหตุ หอสมุด สื่อสิ่งพิมพ์ หัตถกรรมพื้นบ้าน ซึ่งทั้งสองฝ่าย  
จะแลกเปลี่ยนบุคลากรที่มีชื่อเสียง จำนวนไม่เกิน 3 คน และการแปลงานวรรณกรรม เป็นต้น ซึ่งจะช่วยเสริมสร้างให้ประชาชนทั้งสองฝ่ายมีความเข้าใจซึ่งกันและกันอย่างลึกซึ้งด้านวัฒนธรรม และเป็นประโยชน์ต่อการขยายผลทางการค้าการลงทุนและการท่องเที่ยวระหว่างสองฝ่ายต่อไป

แผนปฏิบัติการนี้มีข้อกำหนดที่รัฐบาลทั้งสองฝ่ายตกลงร่วมกันซึ่งประกอบด้วย **ข้อกำหนดทั่วไป** เช่น ภาคีคู่สัญญาจะมีสิทธิแลกเปลี่ยนกันใช้วัสดุอุปกรณ์ในสาขาสารสนเทศ วิทยุ และโทรทัศน์ในรายการของตนและภาคีผู้รับจะต้องไม่มอบรายการดังกล่าวให้แก่ฝ่ายที่สาม ภาคีผู้ส่งจะต้องรับผิดชอบเกี่ยวกับสิทธิของผู้เขียนและศิลปิน รวมทั้งค่าใช้จ่ายในการขนส่ง และ**ข้อกำหนดด้านการเงิน** เช่น ในเรื่องการแลกเปลี่ยนนิทรรศการ ได้กำหนดให้ภาคี  
ผู้ส่งจะต้องรับผิดชอบค่าใช้จ่ายในการขนส่งอุปกรณ์การจัดนิทรรศการจนถึงเมืองของประเทศผู้รับ และภาคีผู้รับจะต้องรับผิดชอบค่าใช้จ่ายในการขนส่งอุปกรณ์การจัดนิทรรศการไปยังสถานที่อื่น ๆ ภายในประเทศผู้รับ รวมทั้ง ภาคีผู้รับจะต้องรับผิดชอบค่าใช้จ่ายในการติดตั้งนิทรรศการ การรักษาความปลอดภัยของอุปกรณ์การจัดนิทรรศการและการเผยแพร่ รวมถึงการจัดเตรียมแคตตาล็อก แผ่นพับ รวมถึงค่าใช้จ่ายในการประกันภัยตลอดระยะเวลาการ  
จัดนิทรรศการในดินแดนตน เป็นต้น ทั้งนี้ แผนปฏิบัติการดังกล่าว จะมีผลใช้บังคับนับแต่วันที่ลงนาม และจะมีผล  
ใช้บังคับจนถึงวันที่ 31 ธันวาคม 2562 และอาจต่ออายุอีกเป็นเวลา 3 ปี ก่อนที่แผนปฏิบัติการฯ จะหมดอายุ ทั้งสองฝ่ายจะพิจารณาร่วมและประเมินแผนปฏิบัติการนี้ก่อนการต่ออายุหรือสิ้นสุดแผนปฏิบัติการ

**7. เรื่อง การปรับปรุงความตกลงที่ใช้ก่อตั้งกองทุนร่วมเพื่อสินค้าโภคภัณฑ์ (Common Fund for Commodities : CFC)**

คณะรัฐมนตรีมีมติเห็นชอบต่อร่างความตกลงที่ใช้ก่อตั้งกองทุนร่วมเพื่อสินค้าโภคภัณฑ์ฉบับปรับปรุง ตามที่กระทรวงเกษตรและสหกรณ์ (กษ.) เสนอ

**สาระสำคัญของเรื่อง**

กษ. รายงานว่า

1. กองทุนร่วมเพื่อสินค้าโภคภัณฑ์ (Common Fund for Commodities: CFC) เป็นสถาบัน

รัฐบาลระหว่างประเทศด้านการเงิน ที่อยู่ภายใต้กรอบโครงสร้างองค์การสหประชาชาติ (United National) ก่อตั้งเมื่อปี พ.ศ. 2532 มีวัตถุประสงค์เพื่อเสริมสร้างการพัฒนาทางสังคมและเศรษฐกิจของผู้ผลิตสินค้าโภคภัณฑ์ โดยมุ่งเน้นให้เงินทุนสนับสนุนแก่โครงการที่เกี่ยวข้องกับการพัฒนาสินค้าโภคภัณฑ์ และการเข้าสู่ตลาดของประเทศกำลังพัฒนาและพัฒนาน้อยที่สุด มีจำนวนสมาชิก 105 ประเทศ (รวมประเทศไทย) และ 10 องค์กร

1. ประเทศไทยในฐานะสมาชิก CFC จะต้องให้การรับรองการแก้ไขความตกลงก่อตั้ง CFC โดย

แจ้งให้สำนักงานเลขาธิการ CFC ทราบภายในเดือนมกราคม 2560 หากพ้นกำหนด จะถือว่าร่างความตกลงฯ ฉบับแก้ไขมีผลบังคับใช้อย่างเป็นทางการ โดยร่างความตกลงฯ มีวัตถุประสงค์เพื่อเป็นเครื่องมือสำคัญในการบรรลุวัตถุประสงค์ของโครงการบูรณาการสำหรับสินค้าโภคภัณฑ์ที่ได้ตกลงกันไว้ในการประชุมสหประชาชาติว่าด้วยการค้าและการพัฒนา และเพื่อส่งเสริมการพัฒนาภาคสินค้าโภคภัณฑ์ และเพื่อสนับสนุนการพัฒนาที่ยั่งยืน

3. การแก้ไขปรับปรุงความตกลงฯ เป็นการปรับปรุงโครงสร้างของ CFC เพื่อให้สามารดำเนินงานได้คล่องตัวยิ่งขึ้น โดยลดขั้นตอนการดำเนินงานที่ซ้ำซ้อน ลดขนาดและภารกิจขององค์กรให้มีประสิทธิภาพ และไม่มีการแก้ไขในส่วนที่เป็นสาระสำคัญที่จะมีผลกระทบต่อประเทศไทย

**8. เรื่อง รายงานผลการเจรจาการบินระหว่างไทย – ยูเครน**

คณะรัฐมนตรีมีมติเห็นชอบและอนุมัติตามที่กระทรวงคมนาคม (คค.) เสนอ ดังนี้

1. เห็นชอบบันทึกความเข้าใจระหว่างไทย – ยูเครน พร้อมทั้งร่างพิธีสารแก้ไขความตกลงว่าด้วย

บริการเดินอากาศระหว่างไทย – ยูเครน และอนุมัติให้รัฐมนตรีว่าการกระทรวงการต่างประเทศลงนามในพิธีสารแก้ไขความตกลงดังกล่าว

1. เห็นชอบร่างหนังสือแลกเปลี่ยนทางการทูตของไทยและยูเครนและอนุมัติให้กระทรวงการ

ต่างประเทศ (กต.) ดำเนินการแลกเปลี่ยนหนังสือทางการทูตยืนยันการมีผลบังคับใช้ของบันทึกความเข้าใจและพิธีสารแก้ไขความตกลงฯ ระหว่างไทย – ยูเครน ต่อไป โดยให้ กต. สามารถปรับถ้อยคำตามความเหมาะสมที่ไม่กระทบกับสาระสำคัญ

**บันทึกความเข้าใจระหว่างไทย – ยูเครน ที่ลงนามเมื่อวันที่ 6 พฤศจิกายน 2556 ซึ่งทั้ง 2 ฝ่าย**

**ได้หารือร่วมกัน** สรุปได้ ดังนี้

1. **การปรับปรุงแก้ไขความตกลงฯ** (พิธีสารแก้ไขความตกลงว่าด้วยบริการเดินอากาศ

ระหว่างไทย – ยูเครน) มีการเพิ่มข้อบทต่าง ๆ ดังนี้

|  |  |
| --- | --- |
| **ข้อบท** | **รายละเอียดของบันทึกความเข้าใจ** |
| 1. ความปลอดภัยการบิน | • เพิ่มการตรวจสอบการปฏิบัติการบำรุงรักษาอากาศยานในลานจอด ซึ่งมีสาระสำคัญและถ้อยคำเหมือนกับที่ฝ่ายไทยทำความตกลงกับยุโรป |
| 1. การกำหนดสายการบินและการอนุญาตดำเนินการ | • แก้ไขสิทธิการกำหนดสายการบิน โดยภาคีแต่ละฝ่ายสามารถแต่งตั้งสายการบินที่กำหนดได้ “หนึ่งหรือหลายสายการบิน” |
| 1. พิกัดอัตราค่าขนส่ง | • ให้สายการบินสามารถกำหนดพิกัดอัตราค่าขนส่งของตนเอง และแจ้งพิกัดอัตราค่าขนส่งที่สายการบินกำหนดให้กับเจ้าหน้าที่ผู้มีอำนาจ โดยเจ้าหน้าที่ผู้มีอำนาจไม่ต้องทำการอนุมัติพิกัดอัตราค่าขนส่งดังกล่าว |
| 1. การปกป้องการแข่งขัน | • กำหนดการกระทำของสายการบินบางประการที่มีลักษณะเป็นการแข่งขันที่ไม่เป็นธรรมและเป็นการทำลายกลไกการแข่งขันในตลาด หรือการกระทำที่เป็นการใช้อำนาจเหนือตลาดในทางมิชอบ |
| 1. การทำการบินโดยใช้ชื่อเที่ยวบินร่วมกัน | • ให้ใช้ชื่อเที่ยวบินร่วมกันกับสายการบินของภาคีคู่สัญญาอีกฝ่ายหนึ่ง หรือสายการบินของประเทศที่สาม |

1. **ใบพิกัดเส้นทางบิน** มีการแก้ไขใบพิกัดเส้นทางบินเป็นแบบเปิดเพื่อให้สายการบินที่

กำหนดของทั้งสองฝ่ายมีความยืดหยุ่นในการทำการบินและสามารถขยายเครือข่ายการบินได้อย่างเสรี ดังนี้

|  |  |
| --- | --- |
| **ไทย** | จุดต่าง ๆ ในไทย – จุดระหว่างทางใด ๆ – จุดต่าง ๆ ในยูเครน – จุดพ้นใด ๆ |
| **ยูเครน** | จุดต่าง ๆ ในยูเครน – จุดระหว่างทางใด ๆ – จุดต่าง ๆ ในไทย – จุดพ้นใด ๆ |

1. **ความจุความถี่** มีการปรับปรุงสิทธิความจุความถี่ให้สายการบินของแต่ละฝ่ายสามารถ

ทำการบินได้จาก**เดิม 3** เที่ยวต่อสัปดาห์ **เป็น 21** เที่ยวต่อสัปดาห์

1. การปรับปรุงแก้ไขข้อตกลงฯ ดังกล่าวมีวัตถุประสงค์เพื่อให้ความตกลงฯ ดังกล่าวมีความ

ทันสมัย สอดคล้องกับสถานการณ์การบินในปัจจุบันและกฎหมายภายในของทั้งสองฝ่าย ซึ่งปัจจุบัน สายการบินยูเครนทำการบินมายังประเทศไทยเพียงฝ่ายเดียว (เส้นทาง เคียฟ- กรุงเทพฯ) และกลับ สัปดาห์ละ 3 เที่ยว เท่านั้น คค. จึงเห็นว่าการเจรจาการบินกับฝ่ายยูเครนดังกล่าวมีความเหมาะสมและเป็นการเตรียมความพร้อมให้กับสายการบินของไทยในอนาคตหากมีความประสงค์ที่จะทำการบินในเส้นทางดังกล่าว

**9. เรื่อง การถอนข้อสงวนข้อบทที่ 4 ของอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ**

คณะรัฐมนตรีมีมติเห็นชอบตามที่กระทรวงยุติธรรม (ยธ.) เสนอ ดังนี้

1. เห็นชอบให้ประเทศไทยถอนข้อสงวน ข้อบทที่ 4 ของอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ

2. มอบหมายให้กระทรวงการต่างประเทศ (กต.) ดำเนินการถอนข้อสงวนข้อบทที่ 4 ของอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบต่อองค์การสหประชาชาติต่อไป

**สาระสำคัญของเรื่อง**

ยธ. รายงานว่า

1. อนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ (International Convention on the Elimination of All Forms of Racial Discrimination : CERD) เป็นหนึ่งในสนธิสัญญาระหว่างประเทศด้านสิทธิมนุษยชน ซึ่งรับรองโดยข้อมติสมัชชาสหประชาชาติที่ 2106 ในการประชุมสมัชชาสหประชาชาติ สมัยสามัญ สมัยที่ 20 เมื่อวันที่ 21 ธันวาคม 2508 และมีผลบังคับใช้ตั้งแต่วันที่ 4 มกราคม 2512 โดยมีวัตถุประสงค์เพื่อต่อต้านและขจัดการเหยียดผิวและการเลือกปฏิบัติทางเชื้อชาติในทุกรูปแบบ ปัจจุบันมีประเทศที่เข้าเป็นภาคีอนุสัญญาฯ ฉบับที่แล้ว 177 ประเทศ และลงนามในอนุสัญญาฯ แล้ว จำนวน 6 ประเทศ (ข้อมูล ณ วันที่ 22 เมษายน 2559) สำหรับประเทศไทย คณะรัฐมนตรีได้มีมติเมื่อวันที่ 26 พฤศจิกายน 2545 เห็นชอบให้ประเทศไทยเข้าเป็นภาคีอนุสัญญาฯ และให้จัดทำข้อสงวนข้อบทที่ 4 ซึ่ง กต. ได้ดำเนินการภาคยานุวัติเพื่อเข้าเป็นภาคีอนุสัญญาฯ ส่งผลให้อนุสัญญาฯ มีผลใช้บังคับกับประเทศไทย ตั้งแต่วันที่ 27 กุมภาพันธ์ 2546 เป็นต้นมา

2. อนุสัญญาฯ มีวัตถุประสงค์เพื่อต่อต้านและขจัดการเหยียดผิว และการเลือกปฏิบัติทางเชื้อชาติในทุกรูปแบบ โดยข้อบทที่ 4 ของอนุสัญญาฯ กำหนดให้รัฐภาคีประณามการโฆษณาชวนเชื่อทั้งมวลและองค์กรทั้งปวงตั้งอยู่บนพื้นฐานของความคิดหรือทฤษฎีของความเหนือกว่าของชนชาติหนึ่งเชื้อชาติใด หรือของกลุ่มบุคคลตามสีผิวหรือเผ่าพันธุ์กำเนิด หรือที่พยายามให้เหตุผลรองรับ หรือส่งเสริมความเกลียดชังระหว่างเชื้อชาติหรือการเลือกปฏิบัติในรูปแบบใดก็ตามและตกลงที่จะจัดให้มีมาตรการในทางบวกในทันทีที่จะขจัดการกระตุ้นหรือการกระทำที่เลือกปฏิบัติและเพื่อการนี้ จะดำเนินการต่าง ๆ โดยคำนึงถึงหลักการที่ปรากฏอยู่ในปฏิญญาสากลว่าด้วยสิทธิมนุษยชนแห่งสหประชาชาติและสิทธิต่าง ๆ

3. การถอนข้อสงวนในส่วนข้อบทที่ 4 ของอนุสัญญาฯ เป็นการดำเนินการตามข้อเสนอแนะของคณะมนตรีสิทธิมนุษยชนแห่งสหประชาชาติที่ไทยได้รับไว้ในชั้นการนำเสนอรายงานสถานการณ์สิทธิมนุษยชนของประเทศไทยตามกลไก Universal Periodic Review (UPR) รอบที่ 1 และข้อเสนอแนะของคณะกรรมการขจัดการเลือกปฏิบัติทางเชื้อชาติแห่งสหประชาชาติ ซึ่งประเทศไทยต้องส่งรายงานผลการดำเนินงานของประเทศไทยตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ภายในปี 2559 ซึ่งการถอนข้อสงวนดังกล่าวจะเป็นพัฒนาการที่สำคัญอีกประการที่ประเทศไทยสามารถนำเสนอต่อเวทีโลก อันจะส่งผลเชิงบวกต่อภาพลักษณ์ของประเทศไทยในเวทีระหว่างประเทศ

**10. เรื่อง การเสนอตราสารขององค์การแรงงานระหว่างประเทศ สมัยประชุมที่ 99-104**

คณะรัฐมนตรีมีมติรับทราบอนุสัญญา พิธีสาร และข้อเสนอแนะขององค์การแรงงานระหว่างประเทศ สมัยประชุมที่ 99-104 (พ.ศ. 2553-2558) ตามที่กระทรวงแรงงาน (รง.) เสนอ แล้วส่งให้คณะกรรมการประสานงานสภานิติบัญญัติแห่งชาติพิจารณาก่อนเสนอสภานิติบัญญัติแห่งชาติทราบต่อไป โดยให้กระทรวงแรงงานรับความเห็นของกระทรวงการต่างประเทศไปพิจารณาร่วมกับหน่วยงานที่เกี่ยวข้องต่อไป

รง. เสนอว่า

1. ประเทศไทยโดย รง. เข้าร่วมเป็นสมาชิกก่อตั้งองค์การแรงงานระหว่างประเทศ (International

Labour Organization : ILO ตั้งแต่ปี พ.ศ. 2462 (ค.ศ. 1919) โดยทุกปีประเทศไทยแต่งตั้งผู้แทนสามฝ่าย (Credential) ประกอบด้วย ฝ่ายรัฐบาล ฝ่ายนายจ้าง และฝ่ายลูกจ้างเข้าร่วมการประชุมใหญ่ประจำปีซึ่งจัดขึ้นในช่วงเดือนมิถุนายนของทุกปีเพื่อร่วมพิจารณาประเด็นทางวิชาการ แผนงานและแผนงบประมาณขององค์การแรงงานระหว่างประเทศ รวมทั้งการร่วมโหวตเพื่อรับรองตราสาร (Instrument) ประกอบด้วยอนุสัญญา (Convention) พิธีสาร (Protocol) และข้อแนะ (Recommendation) ฉบับใหม่เมื่อมีการเสนอเข้าสู่วาระการประชุม

1. ในการประชุมใหญ่องค์การแรงงานระหว่างประเทศ (International Labour Conference :

ILC) สมัยประชุมที่ 99- 104 ระหว่างปี พ.ศ. 2553-2558 มีอนุสัญญาพิธีสารและข้อแนะได้รับการรับรองจากที่ประชุมใหญ่องค์การแรงงานระหว่างประเทศ จำนวน 7 ฉบับ ประกอบด้วย

* 1. อนุสัญญาฉบับที่ 189 ว่าด้วยคนงานทำงานในบ้าน ค.ศ. 2011
  2. พิธีสารเพื่อเป็นส่วนเสริมอนุสัญญาฉบับที่ 29 ว่าด้วยแรงงานบังคับ ค.ศ. 1930
  3. ข้อแนะฉบับที่ 200 ว่าด้วยเอชไอวี/เอดส์ และโลกแห่งการทำงาน ค.ศ. 2010
  4. ข้อแนะฉบับที่ 201 ว่าด้วยคนงานทำงานในบ้าน ค.ศ. 2011
  5. ข้อแนะฉบับที่ 202 ว่าด้วยพื้นฐานความคุ้มครองทางสังคม ค.ศ. 2012
  6. ข้อแนะฉบับที่ 203 ว่าด้วยมาตรการส่วนเสริมสำหรับการปราบปรามการใช้แรงงาน

บังคับ ค.ศ. 2014

* 1. ข้อแนะฉบับที่ 204 ว่าด้วยการปรับเปลี่ยนจากเศรษฐกิจนอกระบบเป็นในระบบ

ค.ศ. 2015

1. โดยที่**ธรรมนูญองค์การแรงงานระหว่างประเทศ มาตรา 19 วรรค 5 (ข) (ค) และวรรค 6**

**(ข) (ค) ระบุพันธกรณีของประเทศสมาชิกในเรื่องอนุสัญญาและข้อแนะว่าประเทศสมาชิกจะต้องนำอนุสัญญาและข้อแนะที่ได้รับการรับรองจากที่ประชุมใหญ่ไปเสนอต่อทางราชการหรือหน่วยงานที่มีอำนาจในการออกกฎหมายเพื่อรับทราบเกี่ยวกับสถานภาพการออกอนุสัญญาและข้อแนะ และประเทศสมาชิกต้องแจ้งต่อผู้อำนวยการใหญ่สำนักงานแรงงานระหว่างประเทศ** ซึ่งในบริบทของประเทศไทยหน่วยงานที่มีอำนาจในการออกกฎหมายคือสภานิติบัญญัติแห่งชาติจึงมีความจำเป็นต้องปฏิบัติตามพันธกิจในฐานะสมาชิกขององค์การแรงงานระหว่างประเทศในการนำเสนออนุสัญญา พิธีสาร และข้อแนะเสนอให้สภานิติบัญญัติแห่งชาติเพื่อทราบ

**11 เรื่อง การมีผลบังคับใช้ของความตกลงทางการค้าระหว่างรัฐบาลแห่งสาธารณรัฐอิสลามอิหร่านกับรัฐบาลแห่งราชอาณาจักรไทย (Trade Agreement between the Government of the Islamic Republic of Iran and the Government of the Kingdom of Thailand)**

คณะรัฐมนตรีมีมติเห็นชอบตามที่กระทรวงพาณิชย์ (พณ.) เสนอให้ความตกลงทางการค้าระหว่างรัฐบาลแห่งสาธารณรัฐอิสลามอิหร่านกับรัฐบาลแห่งราชอาณาจักรไทย (Trade Agreement between the Government of the Islamic Republic of Iran and the Government of the Kingdom of Thailand) มีผลบังคับใช้ตามข้อ 11 ของความตกลงฯ ที่ระบุว่า ความตกลงฉบับนี้จะมีผลบังคับใช้ในวันที่ได้รับแจ้งเป็นลายลักษณ์อักษรครั้งสุดท้ายโดยภาคีคู่สัญญาฝ่ายหนึ่งถึงภาคีคู่สัญญาอีกฝ่ายหนึ่งระบุว่าได้ดำเนินการตามกฎหมายและกฎระเบียบของตนเพื่อการมีผลบังคับใช้ของความตกลงนี้เรียบร้อยแล้ว เพื่อให้ความตกลงฯ มีผลบังคับใช้โดยสมบูรณ์และมอบหมายให้กระทรวงการต่างประเทศ (กต.) จัดทำหนังสือแจ้งการมีผลบังคับใช้ของความตกลงทางการค้าระหว่างรัฐบาลแห่งสาธารณรัฐอิสลามอิหร่านกับรัฐบาลแห่งราชอาณาจักรไทย

**ความตกลงทางการค้าฯ มีสาระสำคัญครอบคลุมความร่วมมือทางเศรษฐกิจด้านต่าง ๆ** ประกอบด้วย

1. การส่งเสริมให้มีการพัฒนาความสัมพันธ์ทางการค้าระหว่างกันภายใต้ขอบเขตของกฎหมาย   
และระเบียบข้อบังคับของแต่ละประเทศ

2. การอำนวยความสะดวกในเรื่องต่าง ๆ ให้แก่กัน อาทิ การเข้าร่วมงานแสดงสินค้า การจัดตั้งสำนักงานการค้าหรือศูนย์เพื่อการค้า ความร่วมมือระหว่างสภาหอการค้าและการแลกเปลี่ยนผู้แทนการค้า

3. การจัดตั้งคณะกรรมการร่วมทางการค้า (Joint Trade Committee) ซึ่งประกอบด้วยผู้แทนของหน่วยงานที่เกี่ยวข้องต่าง ๆ ของทั้งสองประเทศ เพื่อติดตามและทบทวนการปฏิบัติตามความตกลงฯ และ

วิเคราะห์โอกาส และแนวทางในการขยายความสัมพันธ์ทางการค้าระหว่างกัน

**12. เรื่อง การเข้าร่วมงานนิทรรศการโลก Astana Expo 2017 ณ ประเทศสาธารณรัฐคาซัคสถาน**

คณะรัฐมนตรีมีมติอนุมัติในหลักการให้ประเทศไทยเข้าร่วมงานนิทรรศการโลก Astana Expo 2017 ณ กรุงอัสตานา ประเทศสาธารณรัฐคาซัคสถาน ตามที่กระทรวงพาณิชย์ (พณ.) เสนอ โดยมอบหมายให้กระทรวงพลังงาน (พน.) เป็นหน่วยงานหลักรับผิดชอบการเข้าร่วมงานฯ ดังกล่าว และให้ พณ. กระทรวงการท่องเที่ยวและกีฬา และหน่วยงานอื่นที่เกี่ยวข้องเป็นหน่วยงานสนับสนุนการเข้าร่วมงานฯ ดังกล่าว โดยหน่วยงานหลักรับผิดชอบการเข้าร่วมงานฯ จะเป็นผู้นำเสนอรายละเอียดแผนงานและแผนเงินให้คณะรัฐมนตรีพิจารณาอีกครั้ง

**สาระสำคัญของเรื่อง**

พณ. รายงานว่า

1. สถานเอกอัครราชทูตคาซัคสถานประจำประเทศไทยได้เชิญประเทศไทยเข้าร่วมจัดนิทรรศการในงาน Astana Expo 2017 ภายใต้แนวคิด Future Energy ระหว่างวันที่ 10 มิถุนายน – 10 กันยายน 2560   
ณ กรุงอัสตานา ประเทศสาธารณรัฐคาซัคสถาน ภายใต้หัวข้อหลัก “พลังงานแห่งอนาคต” (Future Energy) หัวข้อรองได้แก่ การลดการปล่อยก๊าซคาร์บอนไดออกไซด์ (Reducing CO2 Emission) พลังงานเพื่อมวลมนุษยชาติ (Energy for all) และการใช้พลังงานอย่างมีประสิทธิภาพ (Living Energy Efficiency)

2. พณ. พิจารณาแล้วเห็นว่า ประเทศไทยสามารถใช้การเข้าร่วมงาน Astana Expo 2017 ซึ่งเป็นเวทีในการแสดงให้นานาชาติเห็นว่า ประเทศไทยตระหนักถึงความสำคัญในด้านพลังงาน โดยรัฐบาลไทยได้วางแผนและกำหนดนโยบายด้านการพลังงานแห่งอนาคต โดยเฉพาะอย่างยิ่งการส่งเสริมการใช้พลังงานหมุนเวียนและการใช้พลังงานอย่างมีประสิทธิภาพ เพื่อตอบสนองความสำคัญที่ประชาคมโลกจัดเป็นประเด็นหลัก (World Issue) และ พน. ยินดีมีส่วนร่วมจัดนิทรรศการในงาน Astana Expo 2017

3. ประโยชน์ที่จะได้รับ

3.1 เป็นการสร้างภาพลักษณ์การประชาสัมพันธ์นโยบายและศักยภาพด้านความมั่นคงทางพลังงานของไทย รวมทั้งความร่วมมือด้านการสร้างเครือข่ายพลังงาน

3.2 เป็นโอกาสที่ดีที่จะศึกษาแนวโน้มการพัฒนาด้านพลังงานของโลกและคู่แข่ง เพื่อนำมาประกอบการวางยุทธศาสตร์ส่งเสริมนโยบายด้านพลังงานของไทย

3.3 สร้างโอกาสทางการค้าให้กับสินค้าและบริการของไทย ดึงดูดการลงทุนจากต่างประเทศ และส่งเสริมการท่องเที่ยวของไทย

3.4 เป็นเวทีประกาศศักยภาพด้านการค้า การลงทุน และการท่องเที่ยวของไทย รวมถึงประชาสัมพันธ์บทบาทและมาตรการของประเทศไทยในการส่งเสริมความมั่นคงของพลังงานอย่างยั่งยืนในเวทีโลก

|  |
| --- |
| **แต่งตั้ง** |

**13. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงการคลัง)**

คณะรัฐมนตรีมีมติอนุมัติตามที่กระทรวงการคลังเสนอแต่งตั้งข้าราชการพลเรือนสามัญ   
สังกัดกระทรวงการคลัง ให้ดำรงตำแหน่งประเภทวิชาการระดับทรงคุณวุฒิ จำนวน 3 ราย ตั้งแต่วันที่มีคุณสมบัติครบถ้วนสมบูรณ์ ดังนี้

1. **นายวีระวุฒิ ศรีเปารยะ** รองอธิบดีกรมธนารักษ์ ดำรงตำแหน่ง ที่ปรึกษาด้านการบริหารเหรียญกษาปณ์และทรัพย์สินมีค่า (นักวิเคราะห์นโยบายและแผนทรงคุณวุฒิ) กรมธนารักษ์ ตั้งแต่วันที่ 10 กันยายน 2558

2. **นายจำเริญ โพธิยอด** รองอธิบดีกรมศุลกากร ดำรงตำแหน่ง ที่ปรึกษาด้านการพัฒนาและบริหารการจัดเก็บภาษี (นักวิชาการศุลกากรทรงคุณวุฒิ) กรมศุลกากร ตั้งแต่วันที่ 15 มกราคม 2559

3. **นายเอกวัฒน์ มานะแก้ว** รองอธิบดีกรมธนารักษ์ ดำรงตำแหน่ง ที่ปรึกษาด้านพัฒนาการประเมินราคาอสังหาริมทรัพย์ (นักวิเคราะห์นโยบายและแผนทรงคุณวุฒิ) กรมธนารักษ์ ตั้งแต่วันที่ 24 กุมภาพันธ์ 2559

ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**14. เรื่อง การแต่งตั้งกงสุลกิตติมศักดิ์ไทยประจำกรุงกีโต สาธารณรัฐเอกวาดอร์ (กระทรวงการต่างประเทศ)**

คณะรัฐมนตรีมีมติอนุมัติตามที่กระทรวงการต่างประเทศเสนอแต่งตั้ง นายเฮนรี ยันดุน (Mr. Henry Yandun) เป็นกงสุลกิตติมศักดิ์ไทยประจำกรุงกีโต สาธารณรัฐเอกวาดอร์ โดยมีเขตกงสุลครอบคลุมสาธารณรัฐเอกวาดอร์ แทน นายหลุยส์ การ์เซีย ฆารา (Mr. Luis Garcia Jara) ซึ่งถึงแก่กรรม

**15. เรื่อง แต่งตั้งผู้ว่าการการประปาส่วนภูมิภาค**

คณะรัฐมนตรีมีมติเห็นชอบตามที่กระทรวงมหาดไทยเสนอแต่งตั้ง **นายเสรี ศุภราทิตย์** เป็นผู้ว่าการการประปาส่วนภูมิภาค โดยให้ได้รับค่าตอบแทนคงที่ในปีแรกอัตราเดือนละ 270,000 บาท ทั้งนี้ ตั้งแต่วันที่ 7 มิถุนายน 2559 เป็นต้นไป

**16. เรื่อง การรับโอนข้าราชการมาแต่งตั้งให้ดำรงตำแหน่งประเภทบริหารระดับสูง ตำแหน่งที่ปรึกษาพิเศษประจำสำนักนายกรัฐมนตรี (นักบริหารระดับสูง) สำนักงานปลัดสำนักนายกรัฐมนตรี (สำนักนายกรัฐมนตรี)**

คณะรัฐมนตรีมีมติอนุมัติตามที่สำนักนายกรัฐมนตรีเสนอรับโอนและแต่งตั้ง **นายรังสรรค์ มณีเล็ก** รองเลขาธิการคณะกรรมการการศึกษาขั้นพื้นฐาน (นักบริหารระดับสูง) สำนักงานคณะกรรมการการศึกษาขั้นพื้นฐาน กระทรวงศึกษาธิการ ให้ดำรงตำแหน่ง ที่ปรึกษาพิเศษประจำสำนักนายกรัฐมนตรี (นักบริหารระดับสูง) สำนักงานปลัดสำนักนายกรัฐมนตรี สำนักนายกรัฐมนตรี ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*